Politiet har angiveligt fanget en tyvebande i et hus på Mors.

En stor litauisk tyvebande blev tirsdag anholdt på Mors. Ti mænd blev taget med fra et hus, hvor politiet også fandt adskillige tyvekoster. - Da vi kommer ind, så ligger de på sengen, så der er ingen reaktion. Så er det ellers foregået stille og roligt, siger Allan Riis, vicepolitikommissær, Midt- og Vestjyllands Politi. Politiet fandt ti litauenske mænd i huset, og meget tyder på, at det var en tyvebande. Ingen af dem vil sige noget til politiet. - Lige noget ved vi ikke ret meget, Allan Riis, vicepolitikommissær, Midt-og Vestjyllands Politi. I huset fandt politiet flere genstande, der kan være tyvekoster. - Flere steder i huset har vi fundet ting, som vi mistænker som værende stjålet, siger Allan Riis, vicepolitikommissær, Midt-og Vestjyllands Politi. De nærmeste naboer havde ikke bemærket noget. Fordi der var så mange anholdte måtte politiet anbringe dem i flere forskellige detentioner. Ved hjælp af en tolk skal de ti anholdte afhøres og fremstilles i grundlovsforhør onsdag.